U ikemiselitse ho bina? Ithute lipolelo tse ntle haholo bakeng sa Instagram oa lipina · 20 Batho ba le dimilionemilione ba re ke ditlogolwana tsa ga Aborahame, e bile bangwe ba itirile baporofeti. Madumedi mangwe a tseela kwa godimo maiphako a gore baporofeti ba one ba tswa mo losikeng lwa ga Aborahame. A mme batho bano botlhe ke Losika lo lo solofeditsweng? Nnyaa. Jaaka moaposetoloi Paulo a bolela a tlhotlhelediwa ke moya, ga se ditlogolwana tsotlhe tsa ga Aborahame tse di ka ipolelang gore ke Losika lo lo solofeditsweng. Bana ba bomorwa Aborahame ba bangwe ga ba a ka ba dirisiwa go segofatsa batho. Losika lo lo neng lo tla segofatsa batho lo ne lo tla tswa mo go Isake fela. (Baheb. 11:18) Ka jalo, motho a le mongwe fela, Jesu Keresete, yo tatelano ya masika a gagwe go tloga kwa go Aborahame e kwadilweng mo Baebeleng, ke ene karolo ya konokono ya losika loo lo go boleletsweng pele ka lone. * Ba bangwe botlhe ba morago ba nnang karolo ya bobedi ya losika lwa ga Aborahame ke ba losika loo ka gonne ke “ba ga Keresete.” Ee, seabe sa ga Jesu mo go diragadiweng ga boporofeti jono ruri se tlhomologile.